**UNIUNEA NAŢIONALĂ A BAROURILOR DIN ROMÂNIA**

***CONSILIUL UNIUNII***

**HOTĂRÂREA nr. 293**

***09 decembrie 2017***

**privind cota de contribuție lunară a filialelor**

**la cheltuielile necesare funcționării C.A.A**

*În conformitate cu dispozițiile art. 66 lit. r) din Legea 51/1995 privind organizarea și exercitarea profesiei de avocat, republicată, cu modificările și completările ulterioare, precum și ale art. 15 alin. (1) din Legea 72/2016 privind sistemul de pensii și alte drepturi de asigurări sociale ale avocaților;*

*Ținând cont de situația financiară a sistemului C.A.A. și de propunerea Consiliului de Administrație al C.A.A., astfel cum au fost prezentate în ședința Consiliului UNBR;*

*Consiliul Uniunii Naționale a Barourilor din România (în continuare U.N.B.R.), întrunit în ședința din 09 decembrie 2017, adoptă prezenta:*

**HOTĂRÂRE:**

**Art. 1 – (1)** **Se menține nivelul de 2%** din valoarea totală a contribuțiilor la sistem, efectiv încasate, pentru cota de contribuție lunară a filialelor la cheltuielile necesare funcționării C.A.A, prevăzută la art. 15 alin.(1) din Statutul CAA.

**(2)** Prevederile art. 14 alin. (3) și 15 alin. (2) Legea 72/2016 se aplică în mod corespunzător.

**Art. 2 – (1)** Prezenta hotărâre intră în vigoare la data de ***01 ianuarie 2018***.

**(2)** La aceeași dată își încetează aplicabilitatea Hotărârea Consiliului UNBR nr. 178 din 17 decembrie 2016.

**Art. 3 –** Prezenta hotărâre se comunică C.A.A. care va lua măsuri pentru publicarea sa pe website-ul [www.caav.ro](http://www.caav.ro) și pentru comunicarea acesteia la barouri și la filialele C.A.A., pentru a fi adusă la cunoștință avocaților cu drept de exercitare a profesiei și membrilor adunărilor generale ale filialelor C.A.A. care nu au calitatea de avocat în exercițiul profesiei.

**Art. 4 –** Consiliul de Administrație al C.A.A. și filialele C.A.A. vor lua măsuri pentru aducerea la îndeplinire a prezentei decizii.

**C O N S I L I U L U. N. B. R.**